stanford-oval/wikipedia huggingface dataset:
Émile Reynaud

Émile Reynaud.
Charles-Émile Reynaud (8. joulukuuta 1844 Montreuil-sous-Bois, Ranska – 9. tammikuuta 1918) oli ranskalainen keksijä, taiteilija sekä piirroselokuvan pioneeri. Hän opetti professorina fysiikkaa ja luonnontieteitä Ecoles Industrielles du Puyssa vuosina 1873–1877. 21. joulukuuta 1877 hän sai patentin praksinoskoopille. Sylinterin muotoinen laite perustui phenakistiskoopin ja zoetroopin paranteluun ja se sai kunniamaininnan Pariisin maailmannäyttelyssä vuonna 1878. Hän kehitteli tästä laitteesta kaksi paranneltua versiota. Vuonna 1888 hän esitteli Théâtre Optiquen, joka oli useammalle katselijalle tarkoitettu versio phenakistiskoopista. Esityksen kesto ei aikaisempien laitteiden tapaan enää ollut rajoitettu sylinterin sisäpinnalle piirrettyyn 12 kuvan määrään. Hänen Pariisin Musée Grevinin kanssa solmimansa sopimuksen perusteella ensimmäinen julkinen valkokankaalla esitetty animaatio (Pantomimes Lumineuses) esitettiin kyseisessä museossa 28. lokakuuta 1892. Tapahtuman johdosta kansainvälinen animaatioelokuvien yhdistys, Association Internationale du Film d'Animation (ASIFA) on julistanut 28. lokakuuta kansainväliseksi animaatiopäiväksi.
Rahaton ja unohdettu Reynaud tuhosi kaikki merkittävimmät laitteistonsa ja kaikki paitsi kaksi (Poor Pierrot ja Around a Cabin) animaatiotaan heittämällä ne Seineen.
Yksityiselämä

Reynaud avioitui Margueritte Rémiatten kanssa Pariisissa 21. lokakuuta 1879. He saivat kaksi poikaa – Paul (1880) ja Andre (1882).
Aiheesta muualla

YouTube: ¡Pobre Pierrot! – Pauvre Pierrot! (1892) Emile Reynaud
YouTube: Emile Reynaud: Autour d'une cabine (1894)
Émile Reynaud'n praksinoskooppi: Apina muusikkona.
1,4-bentsodioksiini

| 1,4-bentsodioksiini |
| --- | --- |

Tunnisteet
IUPAC-nimi:  1,4-bentsodioksiini
CAS-numero:  255-37-8
PubChem CID:  136071
SMILES:  O1C=COC2=CC=CC=C12
Ominaisuudet
Molekyylikaava:  C8H6O2
Moolimassa:  134,132 g/mol
Sulamispiste:  193 °C, 466 K
Tiheys:  1,201 g/cm3
1,4-bentsodioksiini on heterosyklinen aromaattinen yhdiste.
1,4-bentsodioksiinin kemiallinen kaava on C8H6O2, moolimassa 134,13204 g/mol ja CAS-numero 255-37-8.
Aiheesta muualla

PubChem: 1,4-Benzodioxin (englanniksi)
Yuria Obara

| Henkilötiedot |
| --- | --- | --- |
Koko nimi: Yuria Obara
Syntymäaika: 4. syyskuuta 1990 (ikä 34)
Syntymäpaikka: Aomori, Japani
Kansalaisuus:  Japani
Pelipaikka: Puolustaja
Pituus: 161 cm
Seurat
| Vuodet | Seura | O (M) |
| 2009– | Albirex Niigata | 146 (5) |
Maajoukkue
| 2014 | Japani | 1 (0) |
 Seurajoukkueuran tilastot kattavat vain kansalliset sarjat.
Yuria Obara (jap. 小原 由梨愛, Obara Yuria; s. 4. syyskuuta 1990 Aomori) on japanilainen jalkapalloilija.
Jalkapallomaajoukkue

Obara debytoi Japanin maajoukkueessa toukokuussa 2014.
Aiheesta muualla

Soccerway
Émile Ollivier

| Émile Ollivier |
| --- | --- |

Ranskan pääministeri
 2. tammikuuta – 9. elokuuta 1870  
Monarkki:  Napoleon III
Seuraaja:  Charles Cousin-Montauban
Henkilötiedot
Syntynyt: 2. heinäkuuta 1825 Marseille, Ranska
Kuollut: 20. elokuuta 1913 (88 vuotta) Saint-Gervais-les-Bains, Ranska
Olivier Émile Ollivier (2. heinäkuuta 1825 Marseille – 20. elokuuta 1913 Saint-Gervais-les-Bains) oli ranskalainen poliitikko, joka toimi Ranskan pääministerinä tammikuusta elokuuhun 1870. Aivan toisen keisarikunnan loppuvaiheessa hän pyrki muuntamaan Napoleon III:n itsevaltaisen hallinnon parlamentaariseksi järjestelmäksi, mikä kuitenkin osoittautui turhaksi Ranskan–Saksan sodan kaadettua koko keisarikunnan.
Aiheesta muualla

Kuvia tai muita tiedostoja aiheesta Émile Ollivier Wikimedia Commonsissa
Émile Ollivier (ranskaksi) Académie française
Elizabeth Stride

Elizabeth Stride
Elizabeth Stride (27. marraskuuta 1843 – 30. syyskuuta 1888), lisänimeltään "Pitkä Liz", oli Viiltäjä-Jackin kolmas varmana pidetty uhri.
Stride oli ruotsalainen. Hänen ristimänimensä oli Elisabeth Gustafsdotter, ja vanhemmat olivat maanviljelijä Gustaf Ericsson ja tämän vaimo Beata Carlsdotter. Stride otti käyttöön englantilaistetun nimensä muutettuaan Lontooseen vuonna 1866.
Stride aloitti prostituution jo 1860-luvulla. Hän sai hoitoa sukupuolitautiin ja sai kuolleena syntyneen tytön 21. huhtikuuta 1865.
Stride meni 7. maaliskuuta 1869 naimisiin John Thomas Striden kanssa, mutta suhde ilmeisesti rakoili ja päättyi lopulta eroon. Mies kuoli 24. lokakuuta 1884.
Stride surmattiin syyskuussa 1888. Murhatyylissä esiintyi tiettyjä poikkeavuuksia Jackin muihin uhreihin verrattuna. Valtaosa tutkijoista tunnustaa Striden Viiltäjä-Jackin uhriksi, mutta eräiden teorioiden mukaan Elizabethin olisi murhannut hänen rakastajansa Michael Kidney.
Stride haudattiin 6. lokakuuta, eikä murhaajan henkilöllisyyttä ole selvitetty sen koommin.
’39

'39 on Queenin levyttämä folk-rock-kappale. Kappale ilmestyi You're My Best Friend -singlen b-puolena. Se löytyy You're My Best Friendin tavoin albumilta A Night at the Opera. '39:n sävelsi kitaristi Brian May, joka myös lauloi kappaleen. Basisti John Deacon soittaa kappaleella kontrabassoa. Kappale on hyvin folk-vaikutteinen ja kertoo vapaaehtoisten matkasta avaruuteen etsimään uutta maata. Kappaleen keskellä on erikoinen kohta, jossa ei ole lyriikoita, vaan moniraitainen laulustemma, joka kuvaa Brian Mayn mukaan itse matkaa.
Triviaa

Kappale on Queenin kronologian 39. kappale.
Pertti Neumann levytti kappaleen suomeksi vuonna 1986.
1,3-dimetyyliurea

| Dimetyyliurea |
| --- | --- |


Tunnisteet
IUPAC-nimi:  1,3-dimetyyliurea
CAS-numero:  96-31-1
PubChem CID:  7293
Ominaisuudet
Molekyylikaava:  C3H8N2O
Moolimassa:  88,11 g/mol
Sulamispiste:  108 °C
Kiehumispiste:  269,0 °C
Tiheys:  1,142
1,1-dimetyyliurean 2D-rakenne
1,3-dimetyyliurea on ureajohdannainen, jota käytetään orgaanisen synteesin välituotteena. Se on väritön kiteinen jauhe, jolla on vähäinen myrkyllisyys. 1,3-dimetyyliureaa käytetään kofeiinin, teofylliinin, farmaseuttisten kemikaalien, tekstiilien apuaineiden, rikkakasvien torjunta-aineiden ja muiden synteesiin. Tekstiiliteollisuudessa 1,3-dimetyyliureaa käytetään välituotteena formaldehydittömien, helppohoitoisten tekstiilien viimeistelyaineiden valmistuksessa. Dimetyyliurean arvioitu maailmanlaajuinen tuotanto on arviolta alle 25 000 tonnia.[lähde? ]kenen mukaan?
Aiheesta muualla

1,3-dimetyyliurean kansainvälinen kemikaalikortti
Human Metabolome Database (HMDB): Dimethylurea (englanniksi)
Kyoto Encyclopedia of Genes and Genomes (KEGG): 1,3-Dimethylurea (englanniksi)
Elli Swan

| Elli Ainamo Swan> Henkilötiedot |
| --- | --- |
Ammatti:  koulun johtaja
Elli Ainamo Swan (28. joulukuuta 1868 – 25. helmikuuta 1954) oli suomalainen opettaja ja koulun johtaja. Elli Swanin vanhemmat olivat Carl Gustaf Swan, joka muun muassa perusti Lappeenrannan ensimmäisen sanomalehden, ja Emilia Malin.
Emilia Malin harrasti kirjallisuutta ja opasti varhain kaikki yhdeksän tytärtään (Yhdeksän mustaa joutsenta) lukemaan satuja ja kertomuksia. Perheen koti oli ruotsinkielinen, mutta J. V. Snellmanin innoittama isä omistautui suomalaisuusaatteelle ja puhui suomea melko hyvin; äidin suomen kielen taito jäi melko heikoksi. Elli Swan suoritti Helsingin suomalaisen tyttökoulun päättötutkinnon 1887 ja suomalaisen jatko-opiston päättötutkinnon 1896. Hän toimi opettajana Mikkelissä, Nurmeksessa, Lappeenrannassa, Kymissä, Kuopiossa ja Helsingissä.
Dudu Georgescu

| 0 | 1 | 2 |
| --- | --- | --- |

Henkilötiedot
Syntymäaika: 1. syyskuuta 1950 (ikä 74)
Syntymäpaikka:  Bukarest, Romania
Pelipaikka: hyökkääjä
Seurat
| Vuodet | Seura | O (M) |
| 1969–1972 1973 1973-1983 1983-1984 1984-1986 1986-1987 | Progresul Bukarest Reşiţa Dinamo Bukarest Bacău Gloria Buzău Flacăra Moreni Yhteensä | 94 (5) 12 (5) 227 (186) 22 (4) 44 (27) 4 (2) 381 (225) |
Maajoukkue
| 1973-1984 | Romania | 40 (21) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 22.1.2019.
Dudu Georgescu (s. 1. syyskuuta 1950 Bukarest, Romania) on entinen romanialainen jalkapalloilija. Hän pitää hallussaan 225:llä maalillaan Romanian Liga 1:n kaikkien aikojen maalintekijän titteliä ja on myös eniten maaleja Dinamo Bukarestin paidassa tehnyt pelaaja. Georgescu voitti Euroopan Kultaisen kengän kahdesti, vuosina 1975 ja 1977. 1977 Dudu teki kultaisen kengän saajista eniten maaleja (47).
Romanian maajoukkueessa Georgescu pelasi 40 ottelua ja teki niissä 21 maalia vuosina 1973–1984.
Ed Cassidy

| Ed Cassidy> Henkilötiedot |
| --- | --- |
Syntynyt: 4. toukokuuta 1923 Chicago, Illinois
Kuollut: 6. joulukuuta 2012 (89 vuotta) San José, Kalifornia
Muusikko
Aktiivisena:  1937–2012
Tyylilajit:  jazz, rock
Soittimet:  rummut
Yhtyeet:  Rising Sons, Spirit
  [ Muokkaa Wikidatassa ] [ ohje ]  
Ed Cassidy (5. toukokuuta 1923 Chicago – 6. joulukuuta 2012 San José) oli yhdysvaltalainen rumpali.
Hänet tunnetaan erityisesti vuonna 1967 toimintansa aloittaneen, psykedeelistä rockia soittaneen Spirit-yhtyeen perustajajäsenenä. Cassidy tuli tunnetuksi myös kaljuksi ajellusta päästään sekä pukeutumisestaan aina mustiin vaatteisiin.
Hän aloitti uransa ammattimuusikkona jo vuonna 1937 ja jatkoi sitä toisen maailmansodan jälkeen palveltuaan laivastossa. 1940- ja 1950-luvuilla Cassidy soitti erilaisissa jazz-kokoonpanoissa. Hän esiintyi nimekkäiden muusikoiden, kuten Julian Cannonball Adderleyn, Roland Kirkin ja Lee Konitzin yhtyeissä.
Vuonna 1964 Cassidy perusti Rising Sons -nimisen yhtyeen yhdessä Taj Mahalin ja Ry Cooderin kanssa ja muutamaa vuotta myöhemmin Spiritin muun muassa Randy Californian kanssa. Cassidy soitti Spirit-yhtyeessä lyhyitä taukoja lukuun ottamatta aina sen vuonna 1997 tapahtuneeseen hajoamiseen saakka.
Elikónas

Elikónas-vuori.
| --- | --- |
Sijainti:  Boiotia, Keski-Kreikka, Kreikka
Vuoristo:  Pindos 
Korkeus merenpinnasta:  1 748 m
Prominenssi:  1 290 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Elikónas (kreik. Ελικώνας, kath.kreik. Ελικών, Elikón), antiikin Helikon (m.kreik. Ἑλικών, Helikōn, lat. Helicon), on vuori Boiotiassa Keski-Kreikassa. Sen korkeus on 1 748 metriä ja prominenssi 1 290 metriä.
Näkymä Elikónakselta Korintinlahdelle.
Elikónas sijaitsee noin kymmenen kilometriä pohjoiseen Korintinlahden rannasta. Vuoren korkeimman huipun nimi on Palaiovoúna (Παλαιοβούνα). Muut korkeimmat huiput ovat Tsíveri (Τσίβερι, 1 561 m), Megáli Loútsa (Μεγάλη Λούτσα, 1 549 m) ja  Motsára (Μοτσάρα, 1 526 m).
Antiikin aikana Helikonia pidettiin kreikkalaisessa mytologiassa omistettuna muusille. Sen itäpuolella sijaitsi niin kutsuttu Muusien laakso, johon syntyi muusille omistettu pyhäkköalue. Ensimmäisenä Helikonvuoresta ja sen laaksosta lauloi runoilija Hesiodos teoksessaan Jumalten synty. Samalla Helikonista tuli myös runollisen inspiraation tunnus, kun Hesiodos kertoi saaneensa inspraationsa muusilta alueella. Kaksi muusien pyhää lähdettä, Aganippe ja Hippokrene, sijaitsivat vuorella. Varsinkin Hippokrenen veden uskottiin antavan runollista innoitusta.
Aiheesta muualla

Kuvia tai muita tiedostoja aiheesta Elikónas Wikimedia Commonsissa
Distributed Proofreaders

Oikoluvun käyttöliittymä
Distributed Proofreaders (hajautetut oikolukijat) on keino tukea Gutenberg-projektia, ja se onkin virallinen PG-liitännäispalvelu. Distributed Proofreadersin perusti vuonna 2000 Charles Franks tukemaan vapaasti levitettävien kirjojen digitalisointia. Distributed Proofreaders sivustoa pyörittää vapaa ohjelmisto ja koodin lisenssi on GNU GPL.
Hajautettua oikolukua erityisesti suomeksi tehdään muun muuassa seuraavien sivustojen avulla:
Distributed Proofreaders Europe (Arkistoitu – Internet Archive), joka on keskittynyt eurooppalaisiin kieliin.
Pohjoismaisiin kieliin keskittyneessä Runeberg-projektissa.
Lisäksi Kansalliskirjaston Pelasta kirja -ohjelmassa konservoidaan ja digitalisoidaan arvokkaita teoksia.
Aiheesta muualla

Distributed Proofreaders
Yanwen Logistics

Yanwen Logistics (kiin. 燕文物流), virallisesti Beijing Yanwen Logistics Company Limited, on kiinalainen logistiikka- ja postialan yritys, joka toimittaa paketteja kiinalaisista verkkokaupoista länsimaihin. Monesti AliExpress tai Wish-verkkokaupoista tehdyn ostoksen toimittajana toimii Yanwen.
Yrityksen toimittamissa lähetyksissä seurantakoodissa on valtion sijasta on kirjaimet YP tai YW (Yanwen Post), esimerkiksi UV123456789YP (vertaa esimerkiksi seurantakoodiin LO123456789CN, jossa CN tarkoittaa Kiinaa).
Toiminta

Yanwen Logistics toimii 50 Kiinan kaupungissa ja sen pääkonttori sijaitsee Pekingissä. Yritys toimii pääasiallisesti välittävänä osapuolena, joka toimittaa paketit Eurooppaan paikallisten kuljetusyhtiöiden hoitaessa perille kuljetuksen. Yritys kuljettaa pakettejaan maa-, meri- ja ilmateitse. Yanwen omistaa yli 300 kulkuneuvoa.
Yritys toimii 214 maassa.
Toiminta > Pakettivaihtoehdot

Lähetysten ominaisuudet riippuvat paketin tyypistä:
Yanwen Economic Air Mail Tracking: Yleisimmin käytetty lähetysvaihtoehto. Paketteja voidaan seurata vain Kiinan sisällä.
Yanwen Special Line-YW Tracking: Luotettava, mutta hyvin hidas toimitus.
Yanwen Express AM tracking: Lähetys on seurattavissa koko matkan.
Historia

Yritys perustettiin vuonna 1998.
Aiheesta muualla

https://www.yw56.com.cn/ Yrityksen viralliset sivut
Ekuma

Kunene-joki ja sen sivujoet, Etoshan suolatasanko ja oshana-systeemi sekä Ekuma (keskellä alhaalla)
Ekuma on yksi kolmesta joesta, joista virtaa vettä Etoshan suolapannuun Namibiassa. Kaksi muuta sinne laskevaa jokea ovat Oshigambo-joki ja Omuramba Owambo. Ekumassa on vettä ainoastaan sadeaikana. Silloin se muodostaa lammikoita, joissa vesi etenee kohti etelää. Se saa alkunsa Oponono-järvestä. Joki on 250 km pitkä.
Käännös suomeksi
EDonkey2000

| eDonkey |
| --- | --- |
Kehittäjä:  MetaMachine
Kehityshistoria
Vakaa versio:  1.4.5 / 23. toukokuuta, 2006
Tiedot
Ohjelmistotyyppi:  Vertaisverkko-ohjelma
Alusta:  Windows, Linux, Mac
Lisenssi:  Suljettu lisenssi
Aiheesta muualla
www.edonkey2000.com[vanhentunut linkki]
eDonkey2000 on palvelinpohjainen vertaisverkko. Asiakasohjelmalla on lista palvelimista, joihin se yrittää ottaa yhteyttä yksitellen. Kun sopiva palvelin on löytynyt, asiakasohjelmalla voidaan suorittaa hakuja jaossa olevista tiedostoista ja siirtää niitä omalle koneelle.
Overnet on eDonkeystä edelleen kehitetty ilman palvelimia toimiva vertaisverkko. Siinä jokainen tietokone on yhteydessä muutamaan muuhun tietokoneeseen. Jotkut koneista toimivat verkon 'solmukohtina' ja pitävät yllä normaalia isompaa tiedostolistaa hakutoimintojen nopeuttamiseksi.
eDonkey2000:n uusimmat versiot osaavat käyttää molempia vertaisverkkoja yhtä aikaa tai erikseen eikä Overnet-ohjelmaa enää kehitetä erikseen. eDonkey2000 myös varoittaa, jos ladattavan tiedoston nimi vaihtelee suuresti eri käyttäjien välillä. Tällöin ko. tiedoston sisältö on todennäköisesti aivan jotain muuta kuin mitä nimestä voisi päätellä.
Vaihtoehtoinen tapa tiedostojen etsimiselle on etsiä sivusto, jolla on listattu ed2k-linkkejä. Esimerkiksi ed2k://|file|readme.txt|88|e2d984359c3b368ded6e0a9b5d746ed2|. Linkit muodostuvat:
Protokollasta, ed2k://
Linkin tyypin ilmaisimesta, file (mahdollisia ovat myös server palvelinlinkeissä ja joissain ohjelmissa friend kaverilinkeissä)
Tiedoston nimestä, readme.txt
Tiedoston koosta tavuina, 88
Tarkistussummasta e2d984359c3b368ded6e0a9b5d746ed2
lisäksi voi olla muita tarkentimia
eDonkey- ja Overnet-vertaisverkot soveltuvat parhaiten 10-200 Mt kokoisten tiedostojen siirtoon. Aivan pienien tiedostojen siirto kestää kauemmin kuin FTP:llä ja suurten tiedostojen siirtoa haittaa puolestaan hyvinkin paljon vaihteleva latausnopeus. eDonkey-verkolla arvioidaan olevan noin 4 miljoonaa yhtäaikaista käyttäjää, tosin tarkkaa arviota on vaikea saada koska osa ed2k-palvelimista on anti-P2P-yhtiöiden ylläpitämiä, jotka usein valehtelevat käyttäjämääränsä todellista suuremmaksi saadakseen enemmän käyttäjiä.
Syyskuun 11. 2006 MetaMachine, eDonkey-asiakasohjelman ja koko ed2k-verkon kehittäjäyhtiö, ilmoitti maksavansa tekijänoikeusjärjestöille 30 miljoonaa Yhdysvaltain dollaria välttyäkseen oikeudenkäynneiltä. eDonkey.com ilmoittaa enää sivuillaan että verkko on suljettu (vaikka Metamachine ei sitä voi sulkea koska se ei ylläpidä ed2k-palvelimia) ja että tekijänoikeuksien loukkaaminen on rangaistava rikos.
Aiheesta muualla

eDonkey2000:n viralliset sivut (suljettu)
Ensyklika

| --- | --- |
:  Määritelmä: paavin teologisia aiheita käsittelevä kiertokirje 
: Wikipediassa ei tällä hetkellä ole varsinaista artikkelia aiheesta Ensyklika. Katso ensyklika Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Ekumeeniset uskontunnustukset

Ekumeeniset uskontunnustukset ovat kolme melkein kaikkien kristillisten kirkkokuntien hyväksymää uskontunnustusta: Apostolinen uskontunnustus, Nikean uskontunnustus ja Athanasioksen uskontunnustus, joista jokainen on syntynyt ennen suurta skismaa, jolloin kristikunta jakautui.
Useimmat läntiset kirkkokunnat hyväksyvät kaikki kolme ekumeenista tunnustusta. Näihin kuuluvat reformoidut kirkot, roomalais-katolinen kirkko, anglikaaniset kirkkokunnat, ja luterilaiset kirkot. Monet metodistikirkot hyväksyvät Nikean uskontunnustuksen ja apostolisen uskontunnustuksen.
Ortodoksinen kirkko hyväksyy Nikean uskontunnustuksen, mutta ei apostolista uskontunnustusta eikä Athanasioksen uskontunnustusta.
Edmundo Suárez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Edmundo Suárez Trabanco
Syntymäaika: 22. tammikuuta 1916
Syntymäpaikka: Barakaldo, Espanja
Kuolinaika: 14. joulukuuta 1978 (62 vuotta)
Kuolinpaikka: Valencia, Espanja
Pelipaikka: hyökkääjä
Seurat
| Vuodet | Seura | O | (M) |
| 1939–1950 | Valencia | 210 | (186) |
| 1950–1951 | Alcoyano | 21 | (9) |
| Yhteensä | Yhteensä | 231 | (195) |
Maajoukkue
| 1941–1942 | Espanja | 3 | (3) |
Valmennusura
1964–1965: Valencia
1966–1968: Valencia
1970: Real Murcia
 Seurajoukkueuran tilastot kattavat vain kansalliset sarjat.
Edmundo Suárez Trabanco eli Mundo (22. tammikuuta 1916 Barakaldo, Vizcayan maakunta, Espanja – 14. joulukuuta 1978 Valencia) oli espanjalainen jalkapalloilija sekä valmentaja. Hän pelasi lähes koko ammattilaisuransa Valenciassa. Myöhemmin hän toimi myös joukkueen päävalmentajana. Espanjan pääsarjassa hän pelasi yhteensä 231 ottelua ja teki niissä 195 maalia.
Mundo voitti urallaan kaksi kertaa Espanjan pääsarjan parhaan maalintekijän palkinnon eli Pichichin vuosina 1942 ja 1944. Valenciassa hän voitti kolme kertaa pääsarja mestaruuden vuosina 1942, 1944 ja 1947, sekä kaksi kertaa Copa del Reyn vuosina 1941 ja 1949.
Valenciassa valmentajana Mundo voitti Copa del Reyn vuonna 1967. Joukkueessa hän toimi päävalmentajana kahteen otteeseen, joista ensimmäinen pesti oli vuosina 1963–1965 ja toinen vuosina 1966–1968.
Espanjan maajoukkueessa Mundo pelasi yhteensä 3 ottelua. Ensiesiintymisensä hän teki Sveitsiä vastaan käydyssä ottelussa 28. joulukuuta 1941.
Aiheesta muualla

Mundon esittely ja tilastot Valencian sivustolla (espanjaksi)
Mundon maajoukkuetilastot (Arkistoitu – Internet Archive) (espanjaksi)
Enström

Enström on muun muassa seuraavien merkittävien ruotsalaisten sukunimi:
Karin Enström (s. 1966), sotilas, puolustusministeri (maltillinen kok.)
Rasmus Enström (s. 1989), salibandyn pelaaja
Rolf Enström (s. 1951), säveltäjä
Tobias Enström (s. 1984), jääkiekkopuolustaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Émile Mpenza

| 0 | 1 | 2 |
| --- | --- | --- |

Henkilötiedot
Koko nimi: Eka Basunga Lokonda Mpenza
Syntymäaika: 4. heinäkuuta 1978 (ikä 46)
Syntymäpaikka: Bryssel, Belgia
Pelipaikka: hyökkääjä
Pituus: 178 senttimetriä
Seurat
| Vuodet | Seura | O (M) |
| 1995–1996 1996–1997 1997–1999 2000–2003 2003–2004 2004–2006 2006–2007 2007–2008 2008–2009 2009–2010 2010–2012 | Kortrijk Mouscron Standard Liège Schalke 04 Standard Liège Hamburg Al-Rayyan Manchester City Plymouth Argyle Sion Neftçi | 32 (5) 31 (12) 46 (20) 79 (28) 28 (21) 36 (5) 19 (10) 25 (5) 9 (2) 31 (21) 31 (6) |
Maajoukkue
| 1997–2009 | Belgia | 57 (19) |
 Seurajoukkueuran tilastot kattavat vain kansalliset sarjat.
Eka Basunga Lokonda "Émile" Mpenza (s. 4. heinäkuuta 1978 Bryssel, Belgia) on belgialainen jalkapalloilija. Hänellä on kongolaiset sukujuuret.
Mpezan vanhempi veljensä Mbo on myös jalkapalloilija.
Seurajoukkueura

Mpenza aloitti ammattilaisuransa belgialaisesta Kortrijkista, josta hän siirtyi Mouscronin kautta Standard Liègeen kaudeksi 1997–1998. Hän pelasi veljensä Mbon kanssa kaikissa kolmessa seuroissa. Vuonna 2000 hän siirtyi Saksan Bundesliigassa pelanneeseen Schalkeen, jossa vaihtokauppana Michaël Goossens matkasi belgialaisseuraan. Mpenzan pelasi hyvällä menestyksellä yhdessä keskikenttäpelaaja Marc Wilmotsin ja kärkipari Ebbe Sandin kanssa. Joukkue oli lähellä voittaa maan pääsarjamestaruuden, joka kuitenkin karkasi viimeisellä kierroksella Bayern Münchenille. Kolmen Schalkessa pelatun kauden jälkeen hän palasi Standard Liègeen, mutta jo seuraavalla 2004–2005 hän siirtyi Hamburgiin 2,5 miljoonan euron siirtokorvauksella. Tammikuussa 2006 hän teki sopimuksen qatarilaisen Al-Rayyanin kanssa.
16. tammikuuta 2007 Mpenza siirtyi englantilaiseen Manchester Cityyn. Ensimmäisen ottelunsa joukkueessa hän pelasi Wigania vastaan, kun hänet vaihdettiin kentälle Georgios Samarasiin. Hän teki ensimmäisen maalinsa 17. maaliskuuta 2007 ottelussa Middlesbroughia vastaan. Toisen maalinsa Mpenza teki vajaa kaksi viikkoa myöhemmin 30. maaliskuuta 2007 pelatussa Newcastle-ottelussa.
Mpenzan sopimus manchesterilaisseurassa kattoi myös kauden 2007–2008. Ennen kauden alkua pelatussa harjoistusottelussa Doncasteria vastaan hän onnistui maalinteossa. Mpenza teki vielä kolme maalia Bristol Cityä, Fulhamia ja Newcastlea vastaan, ennen kuin hänet vapautettiin sopimuksestaan heinäkuussa 2008.
2. syyskuuta 2008 Mpenza siirtyi Englannin mestaruussarjassa pelanneeseen Plymouthiin. Hän teki ensiesiintymsisensä joukkueessa 13. syyskuuta 2008 ottelussa Norwich Cityä vastaan. Ensimmäisen maalinsa hän teki ottelussa Charltonia vastaan. Hän kärsi kuitenkin kauden aikana loukkaantumisista eikä hänellä tämän vuoksi tarjottu jatkosopimusta.
Kesällä 2009 hän siirtyi sveitsiläiseen Sioniin yksivuotisella sopimuksella. Hän pelasi kauden aikana 31 ottelua ja teki niissä 21 maalia.
Elokuussa 2010 Mpenza teki kolmivuotisen sopimuksen azerbaidžanilaisen Neftçin kanssa. Heinäkuussa 2012 Mpenza sai kuitenkin potkut joukkueesta ja oli sen jälkeen pitkään pelaamatta. 30. syyskuuta 2013 hän teki paluun Belgian kakkostasolla pelaavan Eendracht Aalstin joukkueen riveissä.
Maajoukkueura

Mpenza pelasi ensimmäisen ottelunsa Belgian maajoukkueessa vuonna 1997. Hän oli mukana yhdessä veljensä kanssa vuoden 1998 MM-kilpailuissa ja vuoden 2000 EM-kilpailuissa. Vuoden 2002 MM-kilpailut hän joutui jättämään väliin loukkaantumisen vuoksi.
Aiheesta muualla

Mpenzan tilastot Soccerbase-sivustolla (Arkistoitu – Internet Archive) (englanniksi)
Belgian joukkue – Jalkapallon EM-kilpailut 2000
1 De Wilde |
2 Deflandre |
3 Valgaeren |
4 Staelens |
5 Clement |
6 Vanderhaeghe |
7 Wilmots |
8 Goor |
9 E. Mpenza |
10 Strupar |
11 Verheyen |
12 De Vlieger |
13 Herpoel |
14 Walem |
15 Peeters |
16 Nilis |
17 Léonard |
18 Van Kerckhoven |
19 Van Meir |
20 De Bilde |
21 M. Mpenza |
22 Hendrikx |
Valmentaja Waseige